**LĪGUMS**

Babītē

2024. gada \_\_\_\_\_\_\_\_\_\_\_\_\_ Nr.22/2-9/2024/\_\_\_

**Babītes pirmsskolas izglītības iestāde,** reģ. Nr. 4301902018, adrese: Priežu ielā 1, Babītē, Babītes pagastā, Mārupes novadā, tās vadītājas Ingrīdas Dzelzkalējas personā, turpmāk saukta **Pakalpojuma sniedzējs**, no vienas puses, un

**Izglītojamā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (bērna vārds/i, uzvārds),

personas kods: \_\_\_\_\_\_\_\_\_\_\_\_\_\_\_\_\_\_\_\_, dzimšanas gads un datums \_\_\_\_\_\_\_\_\_\_\_\_\_\_\_\_\_\_\_\_\_\_ likumīgais pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, radniecība vai aizbildnis)

turpmāk tekstā saukts **Pakalpojuma saņēmējs**, no otras puses, (turpmāk abi kopā – **Puses**) **noslēdz sekojošu līgumu** (turpmāk tekstā **– Līgums).**

1. **LĪGUMA PRIEKŠMETS**

1. Pakalpojuma sniedzējs veic Izglītojamā **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**izglītošanu un audzināšanu Babītes pirmsskolas izglītības iestādē (turpmāk tekstā - **Izglītības iestāde**) no 2024. gada 1. septembra līdz izziņas saņemšanai par pirmsskolas izglītības mācību programmas apguvi. Pirmsskolas izglītības programmas apguve tiek nodrošināta Izglītības iestādes darba laikā saskaņā ar Izglītības iestādes Iekšējās kārtības noteikumiem.

1. **PAKALPOJUMA SNIEDZĒJA SAISTĪBAS**

2. Pakalpojumu sniedzēja pienākumi:

2.1. veikt Izglītojamā izglītošanu un audzināšanu saskaņā ar licencēto pirmsskolas izglītības programmu;

2.2. radīt labvēlīgus apstākļus Izglītojamā izaugsmei atbilstoši viņa individuālajām spējām un interesēm, veicināt vispusīgu attīstību, nodrošināt veselīga dienas režīma ievērošanu;

2.3. informēt Pakalpojuma saņēmēju par Izglītojamā apgūtajām prasmēm, iemaņām, attīstību, kā arī sniegt ieteikumus attīstības veicināšanai;

2.4. iepazīstināt Pakalpojuma saņēmēju ar Izglītības iestādes darbību reglamentējošiem dokumentiem, kuri pieejami iestādes mājaslapā [www.babitespii.lv](http://www.babitespii.lv), t.sk.:

2.4.1. Izglītības iestādes nolikumu;

2.4.2. Izglītības iestādes iekšējās kārtības noteikumiem;

2.4.3. Izglītības iestādes Kārtību, kādā rīkojas izglītojamā infekcijas slimību gadījumos;

2.4.4. Izglītības iestādes Kārtību, kā reģistrē pirmsskolas grupu izglītojamo neierašanos izglītības iestādē;

2.4.5. bērnu sasniegumu vērtēšanas kārtību;

2.5. ievadīt ziņas par Izglītojamo Valsts izglītības informācijas sistēmā (VIIS);

2.6. organizēt Izglītības iestādē maksas ēdināšanas pakalpojumu izglītojamajiem, par ko Pakalpojuma saņēmējs slēdz līgumu ar ēdināšanas pakalpojumu sniedzēju;

2.7. nodrošināt Izglītojamam pirmsskolas programmas apguvi ģimenē, sniedzot metodisku palīdzību, gadījumos:

2.7.1. ja izglītojamais bez attaisnojuma neapmeklē Izglītības iestādi vairāk nekā 1 mēnesi,

2.7.2. ja Izglītojamā rīcība apdraud citu izglītojamo veselību un dzīvību,

2.7.3. ja Izglītojamajam psiholoģisku iemeslu dēļ, ko apliecina psihologa atzinums, ir nepieciešami īpaši apstākļi, kurus Izglītības iestāde nevar nodrošināt iestādē.

3. Pakalpojuma sniedzējam ir tiesības atskaitīt Izglītojamo no Izglītības iestādes:

3.1. pēc vecāka (vai cita likumiskā pārstāvja) iesnieguma;

3.2. spēkā esošajos Mārupes novada domes saistošajos noteikumos un citos normatīvajos aktos noteiktajā kārtībā.

1. **PAKALPOJUMA SAŅĒMĒJA TIESĪBAS UN PIENĀKUMI**

4. Pakalpojuma saņēmējs ar savu parakstu apliecina, ka pirms Līguma slēgšanas ir iepazinies ar Līguma 2.4 punktā minētajiem dokumentiem.

5. Stājoties Izglītības iestādē, Pakalpojuma saņēmējam ir pienākums patstāvīgi slēgt līgumu ar ēdināšanas pakalpojuma sniedzēju, kā arī iesniegt sekojošus dokumentus:

5. 1. izglītojamā medicīnas karti (veidlapa Nr. 026/u), kas iesniedzama līdz Izglītības iestādes apmeklēšanas uzsākšanas pirmajai dienai;

5.2. iesniegumu par Izglītojamā uzņemšanu Izglītības iestādē un iesniegumam pievienojamo informatīvo anketu.

6. Pakalpojuma saņēmējs apņemas:

6.1. līguma darbības laikā nenodrošināt Izglītojamajam pirmsskolas izglītības programmas apguvi vienlaicīgi vēl citā izglītības iestādē, tajā skaitā privātajā vai citas pašvaldības izglītības iestādē;

6.2. sadarboties ar Izglītības iestādi Izglītojamā personības attīstībā un izglītošanā, turpināt Izglītības iestādē uzsākto izglītojamā attīstības sekmēšanas darbu;

6.3. sadarboties ar Izglītības iestādi Izglītojamā aprūpes jautājumu risināšanā;

6.4. ņemt vērā Izglītības iestādes vadītājas rekomendācijas, kas pamatotas ar atbilstošu speciālistu ieteikumiem, un, nepieciešamības gadījumā, konsultēties pie Izglītības iestādes ieteiktajiem speciālistiem izglītojamā veselības un attīstības nodrošināšanai;

6.5. Līguma 2.7.punktos minētajos gadījumos sadarboties ar Izglītības iestādi un nodrošināt Izglītojamajam pirmsskolas programmas apguvi ģimenē;

6.6. atvest Izglītojamo uz Izglītības iestādi līdz plkst. 8.30, bet ne vēlāk kā līdz plkst. 8.50, ja Izglītojamais Izglītības iestādē neēd brokastis, un izņemt Izglītojamo no Izglītības iestādes līdz plkst.19.00 (pirmssvētku dienās līdz plkst.17.00);

6.7. paziņot par Izglītojamā vēlāku ierašanos Izglītības iestādē e-klasē līdz plkst.8:30;

6.8. paziņot par Izglītojamā slimību vai citiem Izglītības iestādes neapmeklēšanas iemesliem e-klasē līdz attiecīgās dienas plkst.8.30;

6.9. atvedot Izglītojamo uz Izglītības iestādi, paziņot grupas skolotājam par Izglītojamā ierašanos, un atvadīties no grupas skolotāja, atnākot Izglītojamajam pakaļ;

6.10. atvest Izglītojamo uz Izglītības iestādi veselu, tīru, nodrošināt viņam gadalaikam atbilstošu apģērbu, maiņas apģērbu un sporta tērpu nodarbībām iekštelpās un ārā, maiņas apavus un higiēnas piederumus (ķemmi, zobu pastu un zobu birsti);

6.11. nepieļaut, kaIzglītojamais Izglītības iestādē ierodas, ņemot līdzi vērtīgus priekšmetus, lietas, kas neattiecas uz mācību procesu;

6.12. neuzticēt Izglītojamo no Izglītības iestādes izņemt personām, kas jaunākas par 13 gadiem;

6.13. rakstiski informēt Izglītības iestādi par personām, kuras ir tiesīgas Izglītojamo no Izglītības iestādes izņemt;

6.14. neierasties Izglītības iestādē alkohola un citu apreibinošu vielu ietekmē, kā arī neienest un nelietot Izglītības iestādē un tās teritorijā alkoholiskos dzērienus, narkotiskās vielas, tabakas izstrādājumus, un nepieļaut savu mājdzīvnieku atrašanos Izglītības iestādes teritorijā;

6.15. nelietot Izglītības iestādē un tās teritorijā necenzētus vārdus un nepielietot vardarbību;

6.16. saudzīgi izturēties pret Izglītības iestādes mantu, un atlīdzināt Izglītības iestādei visus zaudējumus, kas radušies savas neatļautas darbības un bezdarbības rezultātā;

6.17. sniegt precīzu informāciju par savu dzīvesvietu un saziņas līdzekļiem, izmaiņu gadījumā ziņojot par to Izglītojamā grupas skolotājai;

6.18. regulāri iepazīties ar informāciju, kas nosūtīta e-klasē;

6.19. piedalīties grupas vecāku sapulcēs un Izglītības iestādes organizētajos pasākumos.

7. Pakalpojuma saņēmējs uzņemas atbildību par Izglītojamā veselības stāvokli, atvedot uz Izglītības iestādi;

7.1.ja  Izglītojamais slimības dēļ Izglītības iestādi neapmeklē, pēc Izglītojamā izveseļošanās Izglītības iestādē tiek iesniegta ārstniecības personas izziņa par Izglītojamā veselības stāvokli. Ja Izglītojamais nav apmeklējis Izglītības iestādi infekcijas slimību pazīmju dēļ vai arī no Izglītības iestādes devies mājās ar infekcijas slimību pazīmēm, ģimenes ārsts izsniedz izziņu vecākiem Pakalpojuma sniedzēja informēšanai par Izglītojamā veselības stāvokli un, ja nepieciešams, rekomendācijām turpmākai Izglītojamā aprūpei pirmsskolas izglītības programmas apguves laikā;

7.2. medikamentus Izglītības iestādē Izglītojamajam drīkst dot tikai īpašos gadījumos ar ārsta nozīmējumu, kā medikaments lietojams; medikamentam jābūt oriģinālā iepakojumā ar derīgu realizācijas termiņu; medikamentus nedrīkst atstāt Izglītojamajiem sasniedzamā vietā (skapītis, soma, kabata u.tml.), medikamenti nododami medmāsai un lietojami tās uzraudzībā.

8. Katru gadu līdz 1. maijam rakstiski informēt Pakalpojuma sniedzēju par Izglītojamā apmeklējumu vasaras periodā (jūnija, jūlija un augusta mēnešos). Vasaras periodā Izglītojamo izglītošana tiek organizēta apvienotajās grupās.

9. Pakalpojumu saņēmējam ir tiesības:

9.1. pieprasīt un saņemt no Pakalpojumu sniedzēja, kā arī no citiem pakalpojumu sniedzējiem Izglītības iestādē pirmsskolas izglītības programmas apguves laikā (piemēram, ēdināšanas pakalpojuma sniedzēja, interešu izglītības nodarbību organizētāja u.tml.) ar Izglītojamo saistīto informāciju;

9.2. iesaistīties Izglītības iestādes padomes darbā, sniegt ierosinājumus un priekšlikumus Izglītības iestādes darba pilnveidošanai.

1. **PAPILDU NOTEIKUMI**

10. Izglītības iestāde informē, ka personas datu apstrādes mērķis ir normatīvajos aktos noteiktais pašvaldības pienākums nodrošināt pirmsskolas izglītības iegūšanu. Tiesiskais pamats personas datu apstrādei ir pārzinim normatīvajos aktos noteikto pienākumu izpilde.

11. Personas dati tiks apstrādāti atbilstoši normatīvo aktu prasībām fizisko personu datu aizsardzības jomā.

12. Bērna personas datu apstrāde saistībā ar viņa fotografēšanu un filmēšanu iestādes organizētajos pasākumos tiek veikta saskaņā ar rakstisku vecāku piekrišanu.

13. Pakalpojuma sniedzējs un Pakalpojuma saņēmējs ar cieņu un toleranci izturas viens pret otru; sekmē, lai bērnam veidojas pozitīva attieksme un pieklājība pret apkārtējiem.

14. Pakalpojuma saņēmējs, parakstot Līgumu, ir informēts, ka audzināšanas un izglītošanas procesa plānošana un organizācija, ieskaitot mācību darba formas, metodes un paņēmienus, ir pedagogu kompetencē. Izglītojamā individuālajai darbībai nepieciešamie mācību līdzekļi un materiāli ir Pakalpojuma saņēmēja kompetencē.

15. Pakalpojuma saņēmējs, parakstot Līgumu, ir informēts, ka Izglītības iestādi drīkst apmeklēt tikai veseli Izglītojamie un Izglītojamā ārstēšana un atveseļošana nav pirmsskolas iestādes darbinieku kompetencē.

16. Pakalpojuma saņēmējs nodrošina, lai Izglītojamais saudzīgi izturas pret Izglītības iestādes telpām, inventāru un teritoriju; atlīdzina Izglītības iestādei visus tīši nodarītus zaudējumus, kas radušies Izglītojamā vai savas darbības vai bezdarbības rezultātā.

17. Izglītojamā atskaitīšana no Izglītības iestādes neatbrīvo Pakalpojuma saņēmēju no savu saistību izpildes.

1. **LĪGUMA SPĒKĀ STĀŠANĀS UN IZBEIGŠANAS NOTEIKUMI**

18. Līgums stājas spēkā ar tā parakstīšanas brīdi un darbojas pušu saistību pilnīgai izpildei.

19. Pirms termiņa beigām Līgumu var izbeigt šādos gadījumos:

19.1. pusēm savstarpēji vienojoties;

19.2. pamatojoties uz Pakalpojumu saņēmēja iesniegumu.

1. **STRĪDU IZSKATĪŠANAS KĀRTĪBA**

20. Strīdus, kas radušies Līguma darbības laikā, puses risina sarunu ceļā Izglītības iestādē. Ja vienošanās nav panākta, tad to risina Mārupes novada domē. Ja arī tad vienošanās nav panākta, tad jautājums tiek nodots izskatīšanai tiesā.

1. **NOBEIGUMA NOTEIKUMI**

21. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus.

22. Līgums ir sastādīts un parakstīts uz 4 lpp. (četrām lapaspusēm) 2 (divos) identiskos eksemplāros ar vienādu juridisko spēku.

**VIII. PUŠU REKVIZĪTI UN PARAKSTI**

**PAKALPOJUMA SAŅĒMĒJS:**

**Mātes** vārds, uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Personas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese (*deklarētā*): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*Faktiskā, ja atšķiras*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tēva** vārds, uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Personas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese (*deklarētā*): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*Faktiskā, ja atšķiras*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tālr.** **nr**.: \_\_\_\_\_\_\_\_\_\_\_\_\_\_\_\_\_\_ *(māte*) \_\_\_\_\_\_\_\_\_\_\_\_\_\_\_\_\_\_ (*tēvs*)

**e-pasts**: \_\_\_\_\_\_\_\_\_\_\_\_\_\_\_\_\_\_\_\_\_\_ *(māte*) \_\_\_\_\_\_\_\_\_\_\_\_\_\_\_\_\_\_\_\_\_\_ (*tēvs*)

Līguma parakstītāja paraksts un paraksta atšifrējums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PAKALPOJUMA SNIEDZĒJS:**

Babītes pirmsskolas izglītības iestāde

Reģ. nr. 4301902018

Adrese: Priežu iela 1, Babīte, Babītes pagasts, Mārupes novads

Tālr.nr.: 67919341, vadītāja: 29713674

e-pasts: babitespii@babitespii.marupe.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ingrīda Dzelzkalēja